32003R0871
L 125/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EO) № 871/2003 НА КОМИСИЯТА
от 20 май 2003 година
относно постоянното разрешаване на нова добавка манганоманганов оксид
в храни за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/EИО на Съвета от 23 ноември 1970 г. относно добавките при храненето на животни (1), последно изменена с Регламент (EO) № 1756/2002 (2), и по-специално членове 3 и 9г от нея,
като има предвид, че:
(1)
Директива 70/524/EИО предвижда, че могат да бъдат разрешавани нови добавки след разглеждане на заявление, подадено в съответствие с член 4 от директивата.
(2)
Заявление за разрешение беше подадено за добавката „манганоманганов оксид“ като източник на манган, който принадлежи към групата на елементите, посочени в част II от приложение В към Директива 70/524/EИО.
(3)
Научният комитет по храненето на животните (НКХЖ) даде становище за използването на тази добавка в храни за животни на 6 февруари 2002 г., съгласно което манганомангановият оксид не представлява риск за здравето на животните, човешкото здраве и околната среда.
(4)
Оценката на заявлението за разрешаване, подадено по отношение на манганоманганов оксид, показва че тази добавка, посочена в член 2, буква aaaa), отговаря на изискванията на член 3a от Директива 70/524/EИО, при условията, определени в приложението към настоящия регламент. Следователно тази добавка трябва да бъде разрешена безсрочно.
(5)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Манганомангановият оксид, принадлежащ към групата олигоелементи, включени в приложението към настоящия регламент, се разрешава за употреба като добавка в храни при условията, посочен в приложението.
Член 2
Настоящият регламент влиза в сила в деня след публикуването му Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 май 2003 година.